12.6.2023
SK
Úradný vestník Európskej únie
C 205/39
4.
Štvrtý žalobný dôvod je založený na porušení rámcovej dohody podpísanej medzi menovacím orgánom Súdneho dvora a žalobkyňou, ktorá stanovuje, že rozhodnutia menovacieho orgánu týkajúce sa zastupiteľskej odborovej alebo profesijnej organizácie, ktorá je zmluvnou stranou uvedenej dohody, nemožno prijať bez vedomia tajomníka, ako sa to stalo v prejednávanej veci.
Žaloba podaná 18. apríla 2023 – Kivikoski a i./Rada (Vec T-202/23) (2023/C 205/44) Jazyk konania: francúzština Účastníci konania Žalobcovia: Ville Kivikoski (Wezembeek-Oppem, Belgicko), Ottavia Maffia (Brusel, Belgicko), Peter Pristovnik (Brusel) (v zastúpení: N. de Montigny, advokátka) Žalovaná: Rada Európskej únie Návrhy Žalobcovia navrhujú, aby Všeobecný súd: — zrušil rozhodnutie z 13. júla 2022, — zrušil, pokiaľ je to potrebné, rozhodnutie o zamietnutie sťažnosti z 2. februára 2023, a to v rozsahu, v ktorom sa týmto odôvodňuje rozhodnutie z 13. júla 2022, — uložil žalovanej povinnosť nahradiť trovy konania.
Dôvody a hlavné tvrdenia Žalobcovia na podporu svojej žaloby proti rozhodnutiu generálneho tajomníka Rady z 13. júla 2022 nepovýšiť ich v rámci povyšovania v roku 2022 uvádzajú dva žalobné dôvody. 1.
Prvý žalobný dôvod je založený na nezákonnosti sporného rozhodnutia spočívajúcej v tom, že sa toto rozhodnutie zakladá na nesprávnom uplatnení štatutárnych pravidiel a sadzieb, uplatňujúcich sa v oblasti povyšovania, ktoré je v rozpore so Služobným poriadkom úradníkov Európskej únie a spôsobilo stratu vážnej šance na to, aby mohli byť žalobcovia povýšení do platovej triedy AST 8. 2.
Druhý žalobný dôvod je založený na porušení zásad predvídateľnosti a právnej istoty a na skutočnosti, že vo vzťahu k nim došlo k nezákonnému rozdielnemu zaobchádzaniu, ktoré je založené na ich zaradení do platovej triedy AST 7, a ktoré nebolo stanovené normotvorcom.